Cuneiform Tablet VS 26 32 (VAT 13471)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma im-dí-lim-ma a-na i-ku-pí-a qí-bi-ma i-na {d}UTU-ši ša bé-lá-num a-na a-lim{ki} e-ru-ba-ni i-na ša-nim u₄-mì-im a-na ší-mì-im ša-a-mì-im nu-ṣí ma-lá té-er-tí-kà TÚG.ḪI.A ni-iš-a-ma-kum ù AN.NA ni-ša-a-ma iš-tí pá-ni-ú-tim-ma bé-lá-nam ni-ṭá-ra-da-kum a-na KÙ.GI ù KÙ.BABBAR ša DAM.GÀR ma-lá té-er-tí-kà-ma ší-ma-am ni-ša-a-ma iš-tí lu-qú-tí-kà-ma né-ba-kà-kum a-na 4 ma-na KÙ.GI ù 10 ma-na KÙ.BABBAR ša DAM.GÀR wa-du-ú-ni um-ma ḫu-bi-tum NU.BÀNDA ù I.ME ša {d}IŠKUR-ma KÙ.BABBAR ù KÙ.GI ša aḫ-ša-lim tám-kàr-ri-ni ni-ṣa-ba-at um-ma né-nu-ma KÙ.BABBAR ù KÙ.GI ú-lá ša aḫ-ša-lim-ma lu ša i-ku-pì-a <big_gap> a-na-ku a-na <big_gap> a-dí ú-ma-<gap> <big_gap> na-aḫ-<gap> <big_gap> a-na dí-ni <big_gap> ú-za-an PÚZUR.IŠTAR pì-té <big_gap> lu a-ḫu-kà ṣa-aḫ-ru-um <gap> <big_gap> KÙ.BABBAR ša li-bi₄-kà ša KI bé-lá-nim lá tù-šé-bi₄-lá-ni li-bi₄ il₅-tí-mi-in₄ a-ḫi a-ta KÙ.BABBAR i-na qá-tí-a lá-šu <gap> <big_gap> <gap> i-ḫi-id-ma <big_gap> šu-qúl-ma a-ta ù PÚZUR.IŠTAR ku-un-kà-ma šé-bi₄-lá-nim